फैबाय थानाय समाव रबिन‌ बाला‌ बिस्वासआ देरहा लाङोब्ला हारि-माहारि बासियालासे बयनिबो मोजां खामानि मावलांगोन होननानै फोरमायो। थांनाय जि बोसोर एम सि एल ए आरो इ एम बिबान मोननो हानाय बिथाङा गोग्लैसोनानै थानाय नाग्रिजुलि ओनसोलनि गोबां जौगासार बिथिङाव खामानि मावदोंमोन होननानै दाबि खालामनानै बिथाङा आद्रा थानाय बालथिं दैसा आरो मथंगा दैसानि सायाव दालां होनायानो बिथांनि गिबि खामानि जागोन‌ होननानै रायथियो। बिनि‌ अनगायैबो फैबाय थानाय समफोराव बिथाङा सोलोंथायनि जेंना, खामानिनि जेंना, लामा-दालां, आरो लाइमोनफोरनि खामानि गैजायै फरायसाफोरनो रोंगौथियारि खामानि मावनायनि फोरोंथाइ होनायनि सोलोंसालि‌ गायसननाय आरो सावस्रि बिथिङाव नोजोर होनानै जौगासार बिथिंनि देहाफाहामसालि गायसननायजों लोगोसे दिजितेल सेन्तार गायसननायनिबो माखासे बिथांखि लादों होननानै बिथाङा फोरमायदेरो।